stanford-oval/wikipedia huggingface dataset:
Culex cedecei

| Culex cedecei> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  cedecei
Kaksiosainen nimi
 Culex cedecei  (Stone & Hair, 1968) 
Infobox OKNimi-testi OK: 
Culex cedecei on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Stone ja Hair vuonna 1968. Lajia tavataan Yhdysvalloista. Sillä ei ole alalajeja.
Computer Space

| Computer Space |
| --- | --- |

Kehittäjä:  Nutting Associates
Julkaisija:  Nutting Associates
Suunnittelija:  Nolan Bushnell, Ted Dabney
Julkaistu:  USmarraskuu 1971
Lajityyppi:  shoot 'em up
Pelimuoto:  yksinpeli ja moninpeli
Alusta:  kolikkopeli
Lisää peliartikkeleitaVideopelien teemasivulla
Computer Space on Nolan Bushnellin ja Ted Dabneyn suunnittelema kolikkopeli, jonka Nutting Associates julkaisi marraskuussa 1971. Peli oli maailman ensimmäinen sarjatuotettu ja kaupallinen videopeli, ja se perustuu vuonna 1962 PDP-1:lle luotuun Spacewar-tietokonepeliin. Bushnell ja Dabney perustivat myöhemmin Atari Inc.:n, joka tuli tunnetuksi PONG-kolikkopelistä.
Spacewar-pelin pohjalta oli kehitteillä myös Galaxy Game eri henkilöiden toimesta, mutta se vaati edelleen kalliin vektorinäytön ja PDP-11-tietokoneen. Galaxy Game oli pelattavissa Stanfordin kampuksella pientä summaa vastaan.
Historia

Bushnell näki Spacewarin ensi kerran vuonna 1964 Utahin yliopistossa ja sai ajatuksen pelin kaupallistamisesta. Myöhemmin Bushnell tapasi Dabneyn heidän työskennellessään Ampexille ja paljasti suunnitelmansa tälle. Tietokoneet olivat liian kalliita kaupalliseen peliin ennen Data General Novan julkaisua, mutta se oli liian hidas heidän tarpeisiinsa.
Televisiotekniikasta keskustellessaan heille tuli ajatus tavallisen television käyttämisestä interaktiiviseen elektroniseen peliin ilman tietokonetta. Saman ajatuksen oli saanut Ralph Baer vuonna 1967, mutta Bushnell ei tiennyt tästä. Dabney suunnitteli tähän perustuen piirilevyn, jolla pystyi nappia painamalla ohjaamaan televisiossa näytettävää pistettä. Piirilevyn hän antoi Bushnellille syksyllä 1969.
1970-luvun puolella Bushnell teki sopimuksen Nutting Associatesin kanssa kehittääkseen kolikkopeliversion Spacewarista.
Tekniikka

Peli käytti Dabneyn suunnittelemaa video-ohjauskorttia, jonka avulla voitiin piirtää tavalliselle televisionäytölle. Bushell suunnitteli pelilogiikan ja Dabney kehitti virtalähteen, kolikkomekanismin, ohjauspaneelin ja äänipiirin. Dabney kehitti myös pelikabinetin prototyypin, joka oli yksinkertainen puulaatikko. Myöhemmin Bushnell teki savimallin kabinetista ja lopullinen kabinetti valmistettiin lasikuidusta.
ROM-mikropiirit olivat kalliita pelin kehityksen aikana ja niiden valmistaminen halvalla olisi vaatinut tuhansien kappaleiden valmistusmääriä. Bushnell päätyi tallettamaan avaruusaluksen kuvat erillisillä diodeilla piirilevylle, jotka aseteltiin muistuttamaan varsinaista näytöllä näkyvää muotoa. Bushnell halusi 16 kuvaa aluksesta, jotta sen kääntäminen näyttäisi sulavalta, ja päätyi neljään kuvaan jotka voitiin peilata X- ja Y-akselien suhteen.
Pelissä ei ole mikroprosessoria vaan se on toteutettu erillisillä TTL-logiikkapiireillä. Bushnellin raketit ovat kiinteitä bittikarttoja ja ratkaisu vaikutti myöhemmin yleistyneen sprite-grafiikan käytössä.
Bushnell patentoi Dabneyn kehittämän video-ohjauspiirin (patentti numero 3793483), mutta ei liittänyt Dabneyn nimeä siihen.
Vastaanotto

Peli oli kokeiltavana Palo Altossa sijaitsevassa ravintolassa, jossa se sai innokkaan vastaanoton, mutta ravintolan asiakkaat koostuivat pitkälti Stanfordin opiskelijoista, mikä vääristi tuloksia. Toinen kokeilu sai erilaisen vastaanoton, jossa pelaajat eivät ymmärtäneet tekniikkaa tai miten sen pitäisi toimia. Useimmat pelaajat kokivat pelin vaikeaksi, se käytti epäintuitiivisia nappeja ohjaukseen ja pelaajalta odotettiin käsitystä miten rakettia ohjataan painottomassa tilassa. Pelaajilla ei vielä ollut näppäryyttä tai koordinaatiota useiden nappien hallitsemiseen.
Bushnell kertoi vuosia myöhemmin miten insinööriystävät pitivät pelistä, mutta keskivertoasiakas baarissa oli hukassa sen kanssa.
Myynti

Pelin menestys oli Dabneyn mielestä pettymys, mutta Bushnellin mielestä se oli menestys. Ennen videopelejä kolikoilla toimivien pelien markkinat olivat hyvin pienet. Peli paljastettiin lokakuussa 1971 messuilla, jonka jälkeen Nutting päätti 1 500 kappaleen kokeiluerän valmistamisesta. Tuohon aikaan elektromekaaniset pelit harvoin myivät 2 000 kappaletta, mutta jotkin menestyksekkäät myivät 10 000 kappaletta. Peli myi enintään 1 000 kappaletta ja tuotti noin kolme miljoonaa dollaria näiden myynnistä.
Aiheesta muualla

Computer Space Killer List of Videogamesissä (englanniksi)
Computer Space Arcade History -sivustolla (englanniksi)
Cossoine

| Cossoine (Cossoìne) |
| --- | --- |

 Sijainti Sassarin maakunnassa
 Cossoine
 Koordinaatit: 40.430°0′0″N, 8.715°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  39,17 km²
Korkeus:  529 m
Väkiluku:  851
Aikavyöhyke:  UTC+1
 – Kesäaika:  UTC+2
Postinumero:  07010
Suuntanumero(t):    079
Rekisterikilpi:  SS
 
 http://www.comune.cossoine.ss.it 
Infobox OKVirheellinen NIMI-arvo: 
Cossoine (sardiksi Cossoìne) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 851 asukasta (vuonna 2016) ja sen pinta-ala on 39,17 neliökilometriä. Se sijaitsee 529 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Cossoine Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Culex albiventris

| Culex albiventris> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  albiventris
Kaksiosainen nimi
 Culex albiventris  (Edwards, 1922) 
Infobox OKNimi-testi OK: 
Culex albiventris on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Edwards vuonna 1922. Lajia tavataan laajalla alueella Afrikassa. Sillä ei ole alalajeja.
Daniel Fernholm

| Daniel Fernholm |
| --- | --- |

Henkilötiedot
Syntynyt: 20. joulukuuta 1983 (ikä 40) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  100 kg
Pelaajaura
Pääsarjaura:  2003–2015
Seurat:  Djurgårdens IF (SEL) Wilkes-Barre/Scranton (AHL) Wheeling Nailers (ECHL) Linköpings HC (SEL) Neftehimik Nižnekamsk (KHL) Dinamo Minsk (KHL) HK Atlant (KHL)  HIFK (SM-Liiga)   HV71 (SEL)   Rapperswil-Jona Lakers (NLA)
NHL-varaus:  101. varaus, 2002 Pittsburgh Penguins
Daniel Fernholm (s. 20. joulukuuta 1983 Tukholma, Ruotsi) on ruotsalainen jääkiekkopuolustaja, joka pelasi urallaan Ruotsin Elitserienissä, Pohjois-Amerikan AHL:ssä ja ECHL:ssä, Venäjän KHL:ssä, Suomen SM-liigassa ja Sveitsin NLA:ssa. Fernholm edusti Ruotsin jääkiekkomaajoukkuetta kaksissa MM-kilpailuissa ja oli voittamassa maalleen hopeaa vuonna 2011
Fernholm joutui lopettamaan uransa saatuaan päävamman lokakuussa 2014. Vastustajan pelaaja taklasi Fernholmia kyynärpäällä suoraan päähän.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Slovakia 2011 | jääkiekko |  |
Fernholm pelasi MM-kilpailuissa vuonna 2011, jolloin Ruotsi voitti hopeaa. Hän pelasi kisoissa yhdeksän ottelua syöttäen yhden maalin. Fernholm oli mukana MM-kilpailuissa myös vuonna 2008. Lisäksi hän on pelannut Euro Hockey Tour -tasolla.
Pelityyli

Fernholm pelasi leftin puolelta. Hän oli kahden suunnan puolustaja, jonka vahvuudet olivat puolustuspelissä ja maalineduspelaamisessa sekä hyvissä avaussyötöissä.
Muuta

Fernholmin veli Simon Fernholm (s. 1994) pelaa myös jääkiekkoa.
Deadlock (Adastran albumi)

| Deadlock Adastra |
| --- | --- | --- |

Studioalbumin tiedot
 Julkaistu: 18. toukokuuta 2015
 Tyylilaji: heavy metal
 Levy-yhtiö: Violent Journey
Adastran muut julkaisut
| Corroder of Minds 2012 | Deadlock 2015 |   |
Deadlock on suomalaisen heavy metal -yhtyeen Adastran neljäs studioalbumi. Se julkaistiin vuonna 2015 levymerkillä Violent Journey Records.
Kappaleet

Only Live At Night – 3.11
The Day I Die – 5.48
Bring Me Back On Track – 4.56
Forever Yours – 6.09
Amnesia – 4.52
I'll Be There For You – 6.40
As I Close My Eyers – 5.41
Forgotten Heroes – 5.06
Reality Tv Whore – 5.54
Remember His Name – 7.54
Freeman – 8.15
Nuns Have No Fun (Bonus-kappale) – ?.??
Aiheesta muualla

Deadlock (Adastran albumi) Discogsissa. (englanniksi)
Albumi Deadlock (Adastran albumi) Encyclopaedia Metallum -sivustolla (englanniksi)
Claus Theo Gärtner

| Claus Theo Gärtner |
| --- | --- |
 Claus Theo Gärtner, 2022
Henkilötiedot
Syntynyt: 19. huhtikuuta 1943 (ikä 81) Berliini, Saksa
Näyttelijä
Merkittävät roolit:  Kahden keikka - Josef Matula
Palkinnot
 Hessischer Fernsehpreis (2004) 
Aiheesta muualla
Viralliset kotisivut
IMDb
Claus Theo Gärtner (s. 19. huhtikuuta 1943 Berliini, Saksa) on saksalainen näyttelijä, joka tunnetaan erityisesti television rikossarjan Kahden keikka (Ein Fall für zwei) päähenkilön Josef Matulan esittäjänä. Sarjan viimeinen jakso esitettiin Saksassa 29. maaliskuuta 2013 ja Suomessa 18. tammikuuta 2015. Sarjan tekeminen päättyi, kun Gärtner jäi eläkkeelle. Hän näytteli sarjassa vuosina 1981–2013 yhteensä 300 jaksossa.
Elämä

Nuoruusvuotensa Gärtner vietti Itävallassa, Yhdysvalloissa ja Kaakkois-Aasiassa. Hän on opiskellut musiikkia Braunschweigissa ja Hannoverissa. Teatterissa hän debytoi ollessaan Göttingenissä. Nuoruudessaan Gärtner oli aktiivisesti mukana Saksan sosialistisen opiskelijaliiton toiminnassa. Gärtner meni naimisiin itseään 36 vuotta nuoremman elokuva-alan opiskelija Sarah Würglerin kanssa 26. syyskuuta 2008. He ehtivät seurustella ennen avioliittoa kuusi vuotta. Avioliitto on Gärtnerin kolmas.
Ura

Parhaiten Gärtner tunnetaan Kahden keikka -televisiosarjan kovaotteisena yksityisetsivänä Josef Matulana. Vuodesta 1981 lähtien hän esiintyi sarjan 300 jaksossa. Gärtner voitti roolistaan Hessischer Fernsehpreis -palkinnon vuonna 2004. Hän oli myös itse ohjaajana viidessä sarjan jaksoista. Gärtner tunnetaan myös innokkaana automiehenä, ja hän toteutti itse sarjassa autoilla tehtävät stuntkohtaukset.
Aiheesta muualla

Viralliset kotisivut (saksaksi)
Claus Theo Gärtner Internet Movie Databasessa. (englanniksi)
Decimoputzu

| Decimoputzu (Deximupùtzu) |
| --- | --- |
 Sijainti Etelä-Sardinian maakunnassa
 Decimoputzu
 Koordinaatit: 39.335°0′0″N, 8.914°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  44,77 km²
Korkeus:  17 m
Väkiluku:  4 371
Aikavyöhyke:  UTC+1
 – Kesäaika:  UTC+2
Postinumero:  09010
Suuntanumero(t):    070
Rekisterikilpi:  SU
 
 http://www.comune.decimoputzu.ca.it 
Infobox OKVirheellinen NIMI-arvo: 
Decimoputzu (sardiksi Deximupùtzu) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 4 371 asukasta (vuonna 2016) ja sen pinta-ala on 44,77 neliökilometriä. Se sijaitsee 17 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Decimoputzu Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Command & Conquer: Red Alert 3: Uprising

| Command & Conquer: Red Alert 3: Uprising |
| --- | --- |

Kehittäjä:  Danger Close Games
Julkaisija:  Electronic Arts
Jakelija:  Steam
Säveltäjä:  James Hannigan
Pelisarja:  Command & Conquer ja Command & Conquer: Red Alert
Pelimoottori:  SAGE
Julkaistu:  2009
Lajityyppi:  reaaliaikainen strategiapeli (en)
Pelimuoto:  yksinpeli
Ikäluokitus:  ESRB: Teini-ikäisille 
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Command & Conquer: Red Alert 3: Uprising on jatko-osa Electronic Artsin pelille Command & Conquer: Red Alert 3. Peli julkaistiin 12.3.2009 Windowsille ja EA on ilmoittanut, että se on alustavasti saatavilla vain suoralatauksena. Peli ei vaadi Red Alert 3:sta toimiakseen.
Pelin sisältö

Pelissä on mukana neljä uutta kampanjaa. Pelin tarina jatkuu siitä, mihin Liittoutuneiden kampanja päättyi Red Alert 3:ssa. Kolme ensimmäistä kampanjaa käsittelee jälkitapahtumia kaikkien kolmen puolueen näkökulmasta. Neljäs kampanja on kaikkein erikoisin, sillä se käsittelee Nousevan Auringon Imperiumin salaperäisen psionisen kommandon, Yuriko Omegan, syntyä. Peli esittelee myös uudenlaisen pelimuodon: Commander's Challenge. Jokainen puolue saa myös uusia yksiköitä, ja pelin näyttelijäkaarti kasvaa edelleen.
Pelin sisältö > Neuvostoliiton kampanja

Sodan jälkeisessä Neuvostoliitossa on rakenteilla vastarintaliike Liittoutuneita vastaan. Pelaaja toimii komentajana tässä liikkeessä. Ensin hän lähtee pelastamaan kaapattuja neuvostoliittolaisia huipputiedemiehiä Romaniasta. Käy ilmi, että tiedemiehet eivät ole liittoutuneiden hallussa vaan FutureTech Inc:n. Tästä saadan selville että yhtiöllä on salainen tutkimuslaitos Murmanskissa. Pelaaja lähtee tutkimaan sitä ja tuhoaa sen. Myöhemmin selviää, että yhtiöllä on yksi laitos Yucatanilla. Pelaaja tuhoaa tämänkin laitoksen ja saa selville, että FutureTech on rakentamassa uudenlaista laitetta, Sigma Harmonisoijaa, joka kykenee pysäyttämään ajan. Tämä rakennusprojekti on pysynyt täysin salassa koko maailmalta, ja kun pelaaja saa sen tuhottua, totuus tulee esiin, ja FutureTech on tämän jälkeen vaikeuksissa.
Pelin sisältö > Liittoutuneiden kampanja

Liittoutuneiden kampanjassa pelaaja ottaa komentajan roolin, joka hänellä oli Red Alert 3:ssa. Vaikka sota Nousevan Auringon keisarikuntaa vastaan olikin päättynyt, Japanissa oli käynnissä täysi kapinointi. Liittoutuneet tekevät yhteistyötä kruununprinssi Tatsun kanssa saadakseen tämän loppumaan. Voitettuaan kapinalliskomentajat Tatsu onnittelee pelaajaa, mutta kääntyy tätä vastaan. Tatsu ei kuitenkaan onnistu kukistamaan pelaajaa, vaan joutuu nöyrtymään. Japanissa on asiat taas kohdallaan.
Pelin sisältö > Nousevan Auringon keisarikunnan kampanja

Vaikka sota liittoutuneita vastaan on loppunut, keisarikunta ei hyväksy liittoutuneiden miehitystä. Samalla neuvostoliittolaiset lähestyvät uhkaavasti kohti Japania. Tatsu lähettää pelaajan puolustamaan Japania heidän hyökkäyksiltä. Torjuttuaan neuvostojoukot Tatsu lähettää pelaajan Vladivostokiin hoitelemaan neuvostoliiton komentajia, jotka olivat vastuussa hyökkäyksistä. Liittoutuneet yrittävät estää tämän, mutta keisarikunnan joukot torjuvat heidät. Voitettuaan neuvostokomentajat Tatsu onnittelee pelaajaa ja Nousevan Auringon keisarikunta on ottanut ensimmäiset askeleet kohti uutta tulevaisuutta.
Pelin sisältö > Yuriko Omega

Kampanja käy läpi Nousevan Auringon Imperiumin psionisen kommandon, Yuriko Omegan, elämänvaiheita. Ensin kerrotaan, kuinka hän syntyi ja miten hänestä tuli tällainen. Sitten kerrotaan, kuinka hänet vangittiin Imperiumin kukistumisen jälkeen ja kuinka hän pakeni vankileiristä tuhottuaan sen täysin. Sitten hän palasi takaisin pelastamaan sisartaan, joka lopulta petti hänet. Voitettuaan hänet Yurikon mieli tuntui olevan helpottunut. Kampanjassa on täysin erilaiset kontrollit tavalliseen pelaamiseen verrattuna. Esim. karttanäyttö puuttuu ja pelaaja hallitsee vain Yurikoa ja hänen kykyjään. Kamera liikkuu myös Yurikon mukana.
Pelin sisältö > Commander's Challenge

Commander's Challenge on uudenlainen pelimuoto, joka vähän muistuttaa Command & Conquer: Generals Zero Hourissa olevaa pelimuotoa General's Challenge. Pelaaja käy läpi 50 erilaista tehtävää, jossa jokaisessa on jonkinlainen erikoisolosuhde, joka vaikuttaa tehtävän peluuseen, esim. yhdessä tehtävässä taivaalta putoaa satelliittiromua loputtomiin. Pelaajalla on käytössään kaikki kolme puoluetta, mutta hän voi käyttää vain yhtä puoluetta tehtävässä, ellei tehtävässä ole erikoisolosuhdetta, joka antaa mahdollisuuden kaikkiin puolueisiin tehtävissä. Aluksi pelaajalla on käytössä vain perusyksiköt, mutta suoritettuaan tehtävän pelaaja saa uusia yksiköitä käyttöönsä.
Aiheesta muualla

Command & Conquer: Red Alert 3 - Uprising MobyGamesissa (englanniksi)
-pelisarja
| --- | --- |
Command & Conquer -pelit:   Tiberian Dawn The Covert Operations  Gold  Tiberian Sun Firestorm  Renegade  3: Tiberium Wars Kane's Wrath  4: Tiberian Twilight  Tiberium Alliances 
Red Alert -pelit:   Red Alert Counterstrike  Aftermath  Red Alert 2 Yuri's Revenge  Red Alert 3 Uprising  Red Alert (iOS) 
Generals -pelit:   Generals (Zero Hour)  Command & Conquer (2013) 
Muuta:   Command & Conquer -pelisarjan ryhmäkunnat  Command & Conquer Remastered Collection  Kane  Renegade X  Tiberium
FDF Mod

| FDF Mod |
| --- | --- |

Kehittäjä:  FDF Modin kehittäjät
Julkaisija:  FDF Modin kehittäjät
Pelimoottori:  Operation Flashpoint, Armed Assault ja ARMA 2
Julkaistu:  20. kesäkuuta, 2003
Lajityyppi:  ensimmäisen persoonan ammuntapeli
Pelimuoto:  moninpeli, yksinpeli
Alusta:  Windows
Lisää peliartikkeleitaVideopelien teemasivulla
Infobox OK        : 
FDF Mod (Finnish Defence Forces Mod) on suomalaisen harrasteporukan kehittämä modifikaatio Operation Flashpoint-, Armed Assault- ja ARMA 2 -peleihin. FDF Mod on ensimmäinen kattava Operation Flashpointille julkaistu total conversion -modifikaatio. Suurimmat muutokset FDF Mod tuo merkittävänä realismilisänä ja nimensä mukaisesti lisäten peliin Suomen puolustusvoimien yksiköitä. Modin perusperiaatteena on ollut tarjota puitteet niin yksin- kuin moninpeliin ja tuoda peliin suomalaiset yksiköt sopivien vastapuolten kera, pitäen osapuolten väliset voimasuhteet likimain tasapainossa.
Myös lehdistö on huomannut ja esitellyt modia sen eri vaiheissa. Kotimaisista lehdistä esimerkiksi Aamulehti, Suomen Sotilas ja Pelit-lehti ovat julkaisseet artikkeleita modista. Ulkomailla modi on päätynyt muun muassa ranskalaisen Joystick- ja englantilaisen PC Format -lehden sivuille sekä kylkiäislevylle.
Kehityshistoria > FDF mod 1.4 for OFP Resistance

Kehitystyö alkoi suomalaisten Operation Flashpoint -pelaajien löytäessä yhteisen kiinnostuksen aiheen syystalvella 2002. Ensimmäinen julkaisu (1.0) tapahtui 20. kesäkuuta 2003. Julkaisu saavutti suurta huomiota peliyhteisössä ja oli osaltaan mukana luomassa vahvaa modausperinnettä. Vaikka ensimmäinen versio oli hyvin kattava – sisältäen esimerkiksi 16 suomalaista ääniprofiilia, joissa yli 3 000 äänitiedostoa – siitä puuttui vielä tärkeitä osia. Jyväskyläläinen metalliyhtye Airut lainasi kappaleitaan modin tehtävien ja myöhemmin kampanjan taustamusiikiksi.
Seuraava julkaisu korjasi yhden suuren puutteen: Suomelle ominaisen maaston puuttumisen. Itsenäisyyspäivänä 6. joulukuuta 2003 julkaistussa versiossa (1.1) modiin tuotiin East Border -niminen saari, jonka kokonaispinta-ala on noin 144 neliökilometriä.
Vielä saman vuoden 28. joulukuuta kehittäjät julkaisivat modista version 1.2. Merkittävin lisäys oli yksinpelikampanja. Kampanjassa suomalainen rauhanturvaaja Petri Honka joutuu tehtäviin kuvitteelliselle Nogovan saarivaltiolle. Rauhanturvaoperaation alkupuoli on hyvin rauhallista partiointia ja siviiliväestön parissa toimimista, kunnes huhut Venäjän tukemien kommunistipartisaanien valtataisteluun palaamisesta muuttuvat todellisuudeksi.
Kehittäjät julkaisivat version 1.3 16. kesäkuuta 2004. Lukuisten yksikkö-, ase- ja ajoneuvolisäysten lisäksi julkaisussa oli Maldevic-saari. Tämä kuvitteellinen saari sijaitsee Balkanin niemimaalla ja on teemaltaan syksyinen. Saaren mukana tulivat joukko-osastot saaren kuvitteelliselle hallitukselle ja kapinallisille.
Ensimmäinen itse modia päivittämätön julkaisu tapahtui 10. marraskuuta 2004, kehittäjien julkaistessa FDF Desert Pack -paketin. Paketissa lisättiin modiin kuvitteellinen, aavikkoinen, Afrikan sarven alueelle sijoittuva Al Maldajah -saari. Saaren ohella paketista löytyivät suomalaiset rauhanturvaajat uusine aavikkotoimintaan sopivine asusteineen sekä joukko-osastot kuvitteelliselle hallitukselle ja kapinallisille.
Toinen modia päivittämätön julkaisu, 11. helmikuuta 2005, antoi lumipeitteen aiemmin julkaistulle Maldevic-saarelle.
Yksi suurimmista pelaajien toivomista lisäyksistä eli suomalaiset joukot talvisotaan ja jatkosotaan julkaistiin 1.4-version muodossa 10. joulukuuta 2005. Julkaisu sisälsi myös teemaan sopivan saaren, Rukajärven, niin kesä- kuin talviasussa. Lisäksi mukana olivat vastapelurit Puna-armeijan muodossa, joiden historiallisesti oikeaan ulkoasuun oli panostettu suuresti.
Toistaiseksi viimeisin julkaisu (6. helmikuuta 2006) Operation Flashpointille on FDF: Suursaari, joka on maantieteellisesti ja soveltuvin osin kasviston osalta realistinen esikuvaansa Suursaareen nähden. Saariprojektin suunnittelu ja toteutus tapahtui yhteistyössä kehittäjien ja tšekkiläisen CSLA-modin kesken.